**Naručitelj:** 3 ca d.o.o., Bijenik 150, 10000 Zagreb, OIB: 31403804927

**Predmet nabave:** Nabava podrške u digitalnoj transformaciji

**Evidencijski broj nabave:** DX.2

**OPIS POSLA I TEHNIČKE SPECIFIKACIJE**

1. **Opis posla**

U sklopu nabave DX.2 vrši se nabava podrške u digitalnoj transformaciji (usluga), a prema aktivnostima projekta poboljšanja proizvoda eX i pripreme za komercijalizaciju.

Usluga obuhvaća cjelovitu isporuku stručnjaka za digitalnu transformaciju (očekivano homogeni tim predvođen iskusnim voditeljem tima) kroz koordinirano pružanje IT usluga i strateškog planiranja. Osigurat će uredno izvršenje skupa aktivnosti prilagodbe proizvoda zahtjevima tržišta te pripreme proizvoda za lansiranje na tržište. Provjerit će se temeljne pretpostavke i osigurati ispravan nastup na tržištu radi pozicioniranja proizvoda sukladno interesu te mogućnostima tvrtke za realizaciju ciljeva, a kao nužne elemente u pripremi proizvoda za lansiranje. Od samostalnog ili zajednice ponuditelja se traži dokazano znanje i iskustvo u reviziji strateških poslovnih dokumenata te istraživanju tržišta, dubinsko poznavanje elektrifikacije i urbane mobilnsoti kao modernog modela prijevoza, poznavanje turističkog sektora, digitalnih tehnologija te skaliranje inovacija uz dokazano znanje i iskustvo u programiranju, testiranju, grafičkom dizajnu, i to s poznavanjem specifičnih tehnologija razvoja back enda i front enda, kompetencijama u prijenosu znanja te u komunikaciji s tržištem digitalnih proizvoda, investitorima i sudionicima ciljanih kampanja privlačenja kapitala, kao i upravljanju heterogenim timom. Predmet nabave definira se većinski kao usluga iz područja J -63: Informacijske uslužne djelatnosti.

Dopuštena je ponuda zajednice ponuditelja, sudjelovanje podizvoditelja i/ili dokazivanje putem ustupljenih resursa trećih osoba temeljem pisane suglasnosti.

Ponuditelj se obvezuje isporučiti sljedeće elemente u gabaritima definiranim troškovnikom:

* Kreiran i unaprijeđen novi poboljšani izgled informatičkog sustava prihvatljiv ciljanim tržištima, moderan i atraktivan s obilježjima prepoznatljivosti i ''user-friendly'' pristupa; uslugu će isporučiti stručnjak za dizajn informatičkih rješenja (stručnjak a) s minimalno 2 izvršena ugovora jednakog ili većeg opsega (provjera životopis). Temeljem usluge, kreirat će se i implementirati izgled informatičkog sustava prihvatljiv ciljanim tržištima te u cijelosti usklađen analizi ciljanih korisnika, kao i modernih trendova, moderan i atraktivan s obilježjima upečatljivosti.
* Optimiziran pozadinski sustav na način da se poboljšanjima obogati, omogući nove funckionalnosti primjenom AI, data sciencea te big data alata, a kao output ponudi brži i efikasniji algoritam s preciznim izračunima i jasnim kalkulacijama ponuda prema inputima krajnjih korisnika; uslugu će isporučiti stručnjak za razvoj informatičkih pozadinskih rješenja (back end) na Microsoft ili jednakovrijednim tehnologijama (stručnjak b) s minimalno 2 izvršena ugovora jednakog ili većeg opsega (provjera životopis). Usluga će pozadinski sustav optimirati na način da se poboljšanjima obogati, omogući nove funckionalnosti primjenom AI, data sciencea te big data alata, a kao output ponudi brži i efikasniji algoritam s preciznim izračunima i jasnim kalkulacijama ponuda prema inputima krajnjih korisnika.
* Optimizirano korisničko sučelje sa ciljem jasnije poruke vrijednosti, funkcionalnosti, boljeg naglaska novog dizajna te postizanja najviše razine zadovoljstva korisnika uz što manje potrebe za podrškom druge razine; uslugu će isporučiti stručnjak za 'front end' (stručnjak c). Uslugom će se u Microsoft ili jednakovrijednim tehnologijama, korisničko sučelje optimirati sa ciljem jasnije poruke vrijednosti, boljeg naglaska novog dizajna te postizanja najviše razine zadovoljstva uz što manje potrebe za podrškom druge razine i dokazanim trendom visoke stope prihvata nakon dobivanja informacije odnosno downloada. Cilj ove aktivnosti maksimalno je približiti sve funkcionalnosti krajnjem korisniku i jednostavno mu ponuditi samostalno korištenje. Radi se o isključivo programerskom zahvatu.
* Testiran sustav eX u računalnom oblaku, provedena simulacija očekivanih scenarija interno, uz virtualne korisnike te s pravim partnerima uz provjeru svih funkcionalnosti realne okoline; pod-aktivnost će isporučiti stručnjak za testiranje (stručnjak d). Uslugom će se testirati kompleksni sustav na Microsoft tehnologiji ili jednakovrijedno u računalnom oblaku, provest će se simulacija očekivanih scenarija interno te s pravim korisnicima i partnerima provjera svih funkcionalnosti realne okoline. Poseban naglasak stavit će se na poboljšanja u dizajnu, pozadinskom sustavu te korisničkom sučelju aplikacije eX.
* Educiran interni tim prijavitelja sa ciljem usvajanja svih kompetencija potrebnih za samostalno upravljanjem sustavom; uslugu će isporučiti stručnjak za edukaciju u informatičkim tehnologijama (stručnjak e) s minimalno 2 izvršena ugovora jednakog ili većeg opsega. Putem vanjskog specijalista za edukaciju i prijenos znanja, usluga će provesti detaljno educiranje internog tima prijavitelja sa ciljem usvajanja svih kompetencija potrebnih za samostalno upravljanjem sustavom nakon projekta te prepoznavanjem potreba daljnjeg rada na sustavu, nedostataka i mogućnosti konvalidacije bez angažmana specijalista za pojedina IT područja. Potrebno poznavanje Microsoft ili jednakovrijednih tehnologija u kojima je eX razvijen i bit će poboljšan, nužan je rezultat i uvjet ove podaktivnosti.
* Revidiran poslovni i marketinški plan s obzirom na provedeni projekt i planirana poboljšanja i širenje na nova tržišta; uslugu će isporučiti stručnjak za izradu i provjeru poslovnih planova i marketinških planova (stručnjak f) s minimalno 2 izvršena ugovora jednakog ili većeg opsega. Uslugom će se provesti potrebna revizija strateških dokumenata na kojima se poboljšanja temelje i planira održivost. Očekuje se detaljna ocjena planiranog tijeka poslovanja i marketinških aktivnosti koje bi ciljevima doprinijele.
* Verificirana tržišna potreba na ciljanim tržištima radi potvrde pretpostavki na kojima se poboljšanja eX temelje te pravilne ocjene spremnosti i motiviranosti korisnika za prihvatom inovacije, kao i partnera za uključenjem; uslugu će isporučiti stručnjak za analizu tržišta (stručnjak g) s minimalno 2 izvršena ugovora jednakog ili većeg opsega te s iskustvom u provjeri potrebe i potencijala inovativnih proizvoda. Uslugom će se provesti verifikacija tržišne potrebe regije JIE te Austrije i Mađarske, radi potvrde pretpostavki na kojima se poboljšanja eX temelje te pravilne ocjene spremnosti i motiviranosti korisnika za prihvatom inovacije, kao i partnera za uključenjem.
* Istestiran proizvod s potencijalnim kupcima u povjerljivoj fazi poboljšanja pred lansiranje, u realnoj okolini s testnim korisnicima te partnerima na ciljanim tržištima, a radi provjere funkcionalnosti, očekivanih benefita te tehničke izvedivosti svih opcija kroz različite vremenske periode, rute, vozače i e-vozila; uslugu će isporučiti stručnjak za testiranje informatičkih rješenja s minimalno 2 izvršena ugovora jednakog ili većeg opsega te s iskustvom u skaliranju inovativnih usluga i proizvoda. Usluga nužno obuhvaća testiranje u realnoj okolini s testnim korisnicima te partnerima, radi provjere novih funkcionalnosti, očekivanih benefita te tehničke izvedivosti svih opcija kroz različite vremenske periode, rute, vozače i e-vozila.
* Provedena marketinška kampanja eX na ciljanim tržištima, korištenjem prepoznatih kanala komunikacije te 2 ciljana segmenata: krajnji korisnici i potencijalni partneri (pružatelji usluga na lokaciji), a koji će pozitivnom reakcijom omogućiti ispunjenje poslovnog plana; uslugu će isporučiti stručnjak za pripremu i realizaciju marketinških kampanja s minimalno 2 izvršena ugovora jednakog ili većeg opsega. Usluga će rezultirati promocijom eX na ciljanim tržištima, korištenjem prepoznatih kanala komunikacije te ciljanjeg segmenata krajnjih korisnika i potencijalnih partnera koji će pozitivnom reakcijom omogućiti ispunjenje poslovnog plana, s posebnim fokusom na posjetitelje iz J. Koreje i Rusije.
* Provedene pripreme za sljedeći ciklus investiranja planiranom komunikacijom s investitorima te pripremljena ciljana kampanja privlačenja kapitala, pripremljena tvrtka za izravan nastup pred investitorima te pokrenuto crowdfunding financiranje; uslugu će isporučiti stručnjak za pripremu komunikacijskog sadržaja te realizaciju komunikacijskog plana s minimalno 2 izvršena ugovora jednakog ili većeg opsega. Usluga će omogućiti pripremu tvrtke za izravan nastup pred investitorima te pokretanje crowdfunding kampanje, kao nužnog koraka pred punu fazu međunarodne komercijalizacije prepoznatog poboljšanog rješenja.

OSNOVNI PROBLEM koji se ovim projektom želi riješiti je prilagodba eX aplikacije zahtjevima tržišta što uključuje testiranje i ugradnju rezultata u završni proizvod, a prema odabranim ciljnim tržištima (Hrvatska, Bosna i Hercegovina, Slovenija, Mađarska i Austrija). Konkretan problem koji se treba riješiti je povezivanje svih pružatelja usluga u zaokruženu ponudu jednodnevnih izleta u e-mobilnosti. Također je potrebno unaprijediti dizajn i zaštititi intelektualno vlasništvo kako bi se što duže osigurala jedinstvenost proizvoda na tržištu. Dodatni problem je manjak sredstava potrebnih za lansiranje proizvoda na tržište, konkretno revidiranje marketinškog plana, detaljnija verifikacija tržišne potrebe na ciljanim tržištima, testiranje proizvoda sa potencijalnim kupcima, provođenje marketinške kampanje i svih operativnih marketinških aktivnosti potrebnih za uspješno lansiranje proizvoda na tržište.

GLAVNI CILJ (svrha) koji se projektom želi postići je realizacija inovativnog naprednog rješenja eX koji predstavlja znatno poboljšanje u odnosu na alternative koje se nude, te stavljanje istog na ciljano međunarodno tržište kako bi se ostvario planirani rast i osigurala održivost novoosnovanog poduzeća 3 ca d.o.o. u budućnosti. Projekt će doprinijeti predmetu ovog Poziva jer potiče inovativnost novoosnovanih MSP-ova za uvođenje inovacija koje su novost na međunarodnom tržištu. Projekt direktno doprinosi svrsi ovog Poziva jer će pozitivan ishod poboljšanog rješenja te dobar prihvat tržišta omogućit profitabilnost i održivost poslovanja nakon projekta a označit će i potreban alat za autoindustriju kao partnera u srednjoročnom periodu komercijalizacije, pogotovo uzimanjem u obzir kako su autonomna vozila već u visokoj fazi testiranja te će pretvaranje vlasništva vozila u uslugu kretanja biti nužno povezano s ključnim informacijama, podrškom na terenu i iskustvima realnih kretanja.

Cjelokupan odgovor na potražnju mobilnosti budućnosti daje eX, kojem su nužna poboljšanja prije lansiranja na tržište jer se samo premium proizvodom može postići nužna brzina i kvaliteta ekspanzije u konkurenciji rješenja s niskom barijerom ulaska te vrlo teškim zadržavanjem vodeće pozicije ukoliko proizvod nema sve funkcionalnosti koje tržište očekuje. Projektom će se postići svi zadani pokazatelji u skladu sa Pozivom: prijavitelj će poboljšanjem inovacije povećati konkurentnost, prihode, zaposliti minimalno 2 nova djelatnika, ostvariti planirane izvozne rezultate već u prvoj fazi te zaštitom intelektualnog vlasništva znatno povećati vrijednost tvrtke.

GLAVNI REZULTAT PROJEKTA JE prilagođen proizvod eX zahtjevima tržišta te napravljena cjelovita priprema za lansiranje.

eX je softver razvijen i demonstriran u operativnom okruženju a nakon prilagodbe prema zahtjevima tržišta, označit će novu dimenziju u ponudi modernog jednodnevnog turističkog iskustva za ekološki svjesne korisnike okrenute digitalnim "one stop shop" rješenjima. Prepoznavanjem izazova koji niti integrirani preoptimistični sustavi ocjene dosega baterije u e-vozilima a niti izdvojeni prepesimistični sustavi navigacije (u istom vozilu) ne mogu riješiti, aplikacija spaja provjerene službene podatke dosega elektro vozila s iskustvima o realnim vožnjama na čestim rutama te zaključke spaja s ponudom koju očekuju svi korisnici e-mobilnosti. Obostrano zadovoljstvo ponude usluga i potražnje je osigurano, pogotovo uz rezervaciju i sveukupno plaćanje kroz aplikaciju te efikasnu podjelu prihoda kao poslovni model. Period jednog dana za izlet je predmet ponude iz razloga tehničke izvedivosti i provedbenih kapaciteta te će tijekom projekta biti ograničen bez mogućnosti proširenja, sa ciljem potvrde u testiranju i dokazivanju ključnih benefita inovativnog rješenja i disruptivnog poslovnog modela koji su najbolje vidljivi u kraćem vremenskom razdoblju. Testirat će se nakon poboljšanja međunarodno, obuhvaćanjem regije te atraktivnih lokacija na ciljanim tržištima. Pružatelji usluga na lokaciji će putem svog profila na zajedničkoj eX platformi moći ažurirati podatke o popunjenosti, cijenama, radnom vremenu i sl. Tehnički, eX obilježava primjena strojnog učenja te analize velike količine nestrukturiranih podataka, uz razvijeni ekspertni algoritam koji će nakon poboljšanja integrirati vanjske uređaje s automatiziranom mogućnošću virtualizacije te simulacije idealnog scenarija krajnjem korisniku. Podrška prve razine osigurana je umjetnom inteligencijom a pristup u kojem je korisnik u središtu pridodaje se komunikacija

iz aplikacije radi optimalnih troškova te pune zaštite privatnosti. Softver je smješten u računalnom oblaku te podatkovno redundantno osiguran. Dakle, obilježja eX predstavljaju znatno poboljšanje u odnosu na brojna postojeća rješenja na tržištu jer objedinjuju potpunu informaciju o atraktivnosti pojedine lokacije spajanjem kreiranja sadržaja i faktografije (Wikipedia, Google), pozivaju na konzumaciju benefita za slučaj interesa za iskustvom u dosegu (Komoot, Triplt, GoogleAssistant, CulturalPlaces), prezentiraju korisniku objedinjenu ponudu prema unesenim prefenrencijama s uključenim svim troškovima puta (Uber, Carwiz, SpinCity) i razgleda (TripAdvisor, TouristEye, PonudaDana, iGo) a temelje se na kretanju bez štetnih emisija u okoliš (PlugSurfing, GoogleMaps). Prema uključenim krajnjim pružateljima usluga poboljšana je komunikacija, podrška, omogućena digitalizacija i promocija te bitno umanjena cijena prodajnog kanala.

Bitne razlike su orijentacija na korisnika, model one-stop-shop aplikacije za korisnika te optimalnog planera za partnere, spajanje nužnog kretanja i doživljaja sa željom za samostalnošću i fleksibilnošću tijekom jednog dana i bez ikakvog zagađenja okoliša.

Ključne karakteristike su povezivanje, promocija i realizacije široke ponude sadržaja koji se vežu uz temelj i znak prepoznatljivosti kretanja e-vozilima, s osiguranom podrškom 24/7/365 korištenjem tehnologije, interakcijom korisnika, partnera te operatora sustava. Poznavanjem trendova i specifičnosti, otvara se prilika razvoju pravog skalabilnog eko-turizma.

**Zadatak Ponuditelja jest profesionalna koordinacija tima stručnjaka radi osiguranje primjerene metodologije te uredne isporuke svih ranije opisanih elemenata na temelju pridružene cijene rada stručnjaka (od a do j) u procijenjenom obujmu potrebnih sati rada, sveukupno najkasnije do kraja projekta koji traje do 31.03.2021. godine, sve u prostoru Naručitelja koji osigurava najveću interakciju tima a prema rasporedu koji će naručitelj specificirati nakon potpisa ugovora o nabavi. Usluga će se isporučivati paralelno kroz rad na dizajnu sustava, front endu, back endu, testiranje funkcionalnosti sustava te testiranje u realnoj okolini s korisnicima, uz edukaciju tima naručitelja, provjeru strateških dokumenata, interesa tržišta, pripremu za planirano privlačenje investicija i realizaciju nužnih marketinških aktivnosti, uz sudjelovanje internog voditelja projekta te zaposlenog tehničkog savjetnika i stručnjaka za turizam.**

1. **Tehničke specifikacije**

Ponuditelji su dužni ispuniti kolonu 3 detaljnim opisom usluga koju nudi (riječi kao “sukladan” ili “da” nisu dovoljne). Ponuditelj ne smije mijenjati specifikacije navedene u koloni 2. Za sve proizvođače, tipove proizvoda, standarde ili norme ako su navedeni u tehničkim specifikacijama primjenjuje se „ili jednakovrijedno“. Minimalni kriteriji koje jednakovrijedna ponuda mora zadovoljiti da bi bila prihvatljiva odnosi se na propisane funkcionalnosti, standarde i druge značajke u sklopu definiranih parametara/stavki za usluge. Obavezna prateća dokumentacija (životopisi stručnjaka) koju Ponuditelj dostavlja kao sastavni dio ponude mora jasno ukazivati na ponuđene specifikacije. Ponuditelj može dostaviti životopis jednog stručnjaka za zadovoljenje kvalifikacija u više različitih stavki (kvalifikacije više traženih stručnjaka). Tehničke specifikacije navedene u tablici u formatu kontrolne liste predstavljaju minimalni standard svake pojedine stavke i jedina su osnova za ocjenu tehničke sukladnosti ponuda te za bodovanje kriterija kvalitete. Ponuditelji mogu nuditi i usluge koje ispunjavaju i više standarde, odnosno tehničke specifikacije bolje od minimalnih. Ponuditelji su uz životopise stručnjaka od a) do j) dužni priložiti i životopis iskusnog voditelja tima stručnjaka.

| **I** **Naziv stavke** | **II****Opis traženih funkcionalnosti i minimalni zahtjevi** | **III****Ponuđene specifikacije** |
| --- | --- | --- |
| Stručnjak a) | Iskustvo u dizajnu digitalnih kanala (web I pametne aplikacije), minimalno 3 godine.Tehnička struka SSS minimalno. Osnovna edukacija za grafički dizajn minimalno.Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti, u procijenjenoj vrijednosti nabave jednakog ili većeg opsega.  |  |
| Stručnjak b) | Iskustvo u razvoju i optimiziranju pozadinskog (back end) sustava na tehnologijama (Microsoft ili jednakovrijedno) u kojima je razvijen eX, minimalno 3 godine.Osnovna edukacija za razvoj aplikacija u Microsoft tehnologijama ili jednakovrijedno.Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti, u procijenjenoj vrijednosti nabave jednakog ili većeg opsega. |  |
| Stručnjak c) | Iskustvo u razvoju i optimiziranju korisničkog sučelja (front end) na tehnologijama (Microsoft ili jednakovrijedno) u kojima je razvijen eX, minimalno 3 godine.Tehnička struka minimalno SSS. Osnovna edukacija za IT.Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti, u procijenjenoj vrijednosti nabave jednakog ili većeg opsega. |  |
| Stručnjak d) | Iskustvo u testiranju rada kompleksnih platformskih sustava smještenih u računalnom oblaku (cloud), kao što je razvijen eX, minimalno 3 godine.Tehnička struka minimalno SSS. Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti, u procijenjenoj vrijednosti nabave jednakog ili većeg opsega. |  |
| Stručnjak e) | Iskustvo u prijenosu znanja o platformskim sustavima smještenim u računalnom oblaku (cloud) razvijenim na tehnologijama Microsoft ili jednakovrijedno u kojima je razvijen eX, minimalno 3 godine.Tehnička ili društvena struka minimalno SSS. Osnovna edukacija za Microsoft tehnologije ili jednakovrijedno.Obavezno poznavanje engleskog jezika.  Obavezno uredno izvršen minimalno 1 projekt u istoj vrijednosti u procijenjenoj vrijednosti nabave jednakog ili većeg opsega. |  |
| Stručnjak f) | Iskustvo u strateškom planiranju prilikom digitalizacije i savjetovanja tvrtki iz uslužnog sektora te iz područja urbane mobilnosti, kroz provjere poslovnih i marketinških planova, minimalno 3 godine.Ekonomska ili društvena struka minimalno SSS. Osnovna edukacija za IT menadžment.Osnovna edukacija za upravljanje složenim projektima.Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti, u procijenjenoj vrijednosti nabave jednakog ili većeg opsega. |  |
| Stručnjak g) | Iskustvo u strateškom planiranju prilikom digitalizacije i savjetovanja tvrtki iz uslužnog sektora te iz područja urbane mobilnosti, kroz provjere istraživanja tržišta, minimalno 3 godine.Ekonomska ili društvena struka minimalno SSS. Osnovna edukacija za upravljanje složenim projektima.Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti, u procijenjenoj vrijednosti nabave jednakog ili većeg opsega. |  |
| Stručnjak h) | Iskustvo u redovnom korištenju digitalnih platformskih sustava u turističkom sektoru s domaćim i međunarodnim kupcima usluga, kroz provjeru turističkih alata u realnoj okolini s pravim kupcima - turistima, minimalno 3 godine.Ekonomska ili društvena struka minimalno SSS. Osnovna edukacija za digitalne tehnologije.Osnovna edukacija u turizmu.Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti, u procijenjenoj vrijednosti nabave jednakog ili većeg opsega. |  |
| Stručnjak i) | Iskustvo u operativnom provođenju promotivnih kampanja inovativnih proizvoda na međunarodnom tržištu, kroz digitalne kanale usmjerene ciljanim kupcima, minimalno 3 godine.Ekonomska ili društvena struka minimalno SSS. Osnovna edukacija za digitalni marketing.Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti u procijenjenoj vrijednosti nabave jednakog ili većeg opsega. |  |
| Stručnjak j) | Iskustvo u pripremi novoosnovanih tvrtki za nastup pred investitorima sa ciljem privlačenja kapitala, kroz intenzivno povezivanje i naglašavanje ključnih komparativnih prednosti i elemenata uspjeha na međunarodnom području uz minimalno jednu izvršenu prodaju dijela ili cijele, tvrtke kroz aklecerator ili incubator poduzetnika ili samostalno, minimalno 3 godine.Osnovna edukacija za profesionalno investiranje ili poslovni razvoj.Obavezno poznavanje engleskog jezika. Obavezno uredno izvršen minimalno 1 projekt u istoj vrijednosti, u procijenjenoj vrijednosti nabave jednakog ili većeg opsega. |  |

Vrijednost kvalitete kao kriterija za odabir: 40%

Ukupno maksimalno bodova po kriteriju kvaliteta: 100.

Izvor provjere: životopis ponuđenog stručnjaka, dodatna izjava ponuditelja, člana zajednice ponuditelja, podizvoditelja ili ponuđenog stručnjaka, dodatna dokumentacija na zahtjev naručitelja.

Vrijednost cijene kao kriterija za odabir: 60%

Ukupno maksimalno bodova po kriteriju cijena: 150

Izvor provjere: troškovnik.

Kako je predmet nabave usmjeren povjerljivom razvoju proizvoda koji će tijekom izvršenja usluge biti pripremljen sa ciljem zaštite intelektualnog vlasništva najviše razine, Naručitelj nije u mogućnosti izložiti detaljnije specifikacije razvijenog softvera (source code) kao niti precizan raspored sati rada stručnjaka od a) do j) prije usuglašenja metodologije s iskusnim ponuđenim voditeljem tima stručnjaka. Ponuditelj se obvezuje u ugovaranju sklopiti klauzulu radi zaštite povjerljivih informacija tijekom pripreme, realizacije i nakon izvršenja usluge, nakon kojeg će se podijeliti sve potrebne informacije za početak rada te usvojiti detaljan raspored tempa rada u odnosu na potrebne i ponuđene sate stručnjaka od a) do j). Cjelokupna isporuka usluge izvršava se isključivo na lokaciji naručitelja te se zapisnički na kraju svakog mjeseca konstatira količinska isporuka jedinica sukladno troškovniku, a nakon odobrenja kvalitete usluge isporučene od strane ponuditelja, koja potvrda količine i kakvoće predstavlja osnovu za naplatu ponuditelja. Iskusni voditelj tima stručnjaka kao IT konzultant bit će odgovora za komunikaciju s Ponuditeljem bez obaveze rada na lokaciji Naručitelja. Dužan je biti dostupan na navedene kontakte, osiguravat će kvalitetu isporučene usluge te se od Ponuditelja traži da u ponudi obavezno navesti kontakt podatke i u prilogu ponude ponuditi životopis iskusnog voditelja tima stručnjaka kao dokaz kompetencije i iskustva.

| **I** **Naziv stavke** | **II****Opis osnova za bodovanje kvalitete ENP** | **III****Ponuđeno** |
| --- | --- | --- |
| Stručnjak a) | Iskustvo u dizajnu digitalnih kanala (web I pametne aplikacije): 4/5 godina 2 boda; 6/7 godina 4 boda; 8 godina ili više 6 bodova; 10 godina ili više 8 bodova.Specijalizacija za grafički dizajn (certifikat ili diploma): 2 boda. |  |
| Stručnjak b) | Iskustvo u razvoju i optimiziranju pozadinskog (back end) sustava na Microsoft tehnologijama ili jednakovrijedno: 4/5 godine 2 boda; 6/7 godina 4 boda; ; 8/9 godina 6 bodova; 10 godina ili više 8 bodova.Dodatna edukacija za razvoj aplikacija u Microsoft tehnologijama ili jednakovrijedno (certifikat ili diploma): 2 boda. |  |
| Stručnjak c) | Iskustvo u razvoju i optimiziranju korisničkih sučelja (front end sustava) na Microsoft tehnologijama ili jednakovrijedno 4/5 godine 2 boda; 6/7 godina 4 boda; 8 godina ili više 6 bodova; 10 godina ili više 8 bodova.Specijalizacija za IT (certifikat ili diploma): 2 boda. |  |
| Stručnjak d) | Iskustvo u testiranju rada kompleksnih platformskih sustava smještenih u računalnom oblaku (cloud): 4/5 godine 2 boda; 6/7 godina 4 boda; ; 8/9 godina 6 bodova; 10 godina ili više 8 bodova.Poznavanje web i mobile tehnologija te sustava u računalnom oblaku (cloud): 2 boda. |  |
| Stručnjak e) | Iskustvo u prijenosu znanja o platformskim sustavima smještenim u računalnom oblaku (cloud) razvijenim na Microsoft (ili jednakovrijedno) tehnologijama: 4/5 godine 2 boda; 6/7 godina 4 boda; 8 godina ili više 6 bodova; 10 godina ili više 8 bodova.Dodatna edukacija za Microsoft (ili jednakovrijedno) tehnologije (certifikat ili diploma): 2 boda. |  |
| Stručnjak f) | Iskustvo u strateškom planiranju prilikom digitalizacije i savjetovanja tvrtki iz uslužnog sektora te iz područja urbane mobilnosti, kroz provjere poslovnih I marketinških planova: 4/5 godine 2 boda; 6/7 godina 4 boda; 8 godina ili više 6 bodova; 10 godina ili više 8 bodova.Specijalizacija za IT menadžment (certifikat ili diploma): 2 boda. |  |
| Stručnjak g) | Iskustvo u strateškom planiranju prilikom digitalizacije i savjetovanja tvrtki iz uslužnog sektora te iz područja urbane mobilnosti, kroz provjere istraživanja tržišta: 4/5 godine 2 boda; 6/7 godina 4 boda; 8 godina ili više 6 bodova; 10 godina ili više 8 bodova.Specijalizacija za upravljanje složenim projektima (certifikat ili diploma): 2 boda. |  |
| Stručnjak h) | Iskustvo u redovnom korištenju digitalnih platformskih sustava u turističkom sektoru s domaćim i međunarodnim kupcima usluga, kroz provjeru turističkih alata u realnoj okolini s pravim kupcima – turistima: 4/5 godine 2 boda; 6/7 godina 4 boda; 8 godina ili više 6 bodova; 10 godina ili više 8 bodova.Dodatna edukacija u turizmu (certifikat ili diploma): 2 boda. |  |
| Stručnjak i) | Iskustvo u operativnom provođenju promotivnih kampanja inovativnih proizvoda na međunarodnom tržištu, kroz digitalne kanale usmjerene ciljanim kupcima: 4/5 godine 2 boda; 6/7 godina 4 boda; 8 godina ili više 6 bodova; 10 godina ili više 8 bodova.Specijalizacija za digitalni marketing (certifikat ili diploma): 2 boda. |  |
| Stručnjak j) | Iskustvo u pripremi novoosnovanih tvrtki za nastup pred investitorima sa ciljem privlačenja kapitala, kroz intenzivno povezivanje i naglašavanje ključnih komparativnih prednosti i elemenata uspjeha na međunarodnom području uz minimalno jednu izvršenu prodaju dijela ili cijele, tvrtke kroz aklecerator ili inkubator poduzetnika ili samostalno: 4/5 godine 2 boda; 6/7 godina 4 boda; 8/9 godina 6 bodova; 10 godina ili više 8 bodova.Specijalizacija za profesionalno investiranje (certifikat ili diploma): 2 boda. |  |